google/wiki40b huggingface dataset:
Fall Out Boy

2002-2004: Begynnelse og utvikling

I 2002 ga de ut EP-en Split EP sammen med bandet Project Rocket på Uprising Records. Bandets første album, Fall Out Boy's Evening Out With Your Girlfriend, også det på Uprising Records, ble gitt ut i 2003.
Senere samme år, kom deres andre hele album, Take This To Your Grave, da på selskapet Fueled By Ramen. Take This To Your Grave solgte til gull i USA og var starten på bandets kommersielle suksess. Dette førte til at de senere på året gikk over til et større plateselskap, Island Records.
I 2004 lanserte de den akustiske EP-en My Heart Will Always Be the B-Side to My Tongue, som kom sammen med en DVD. Formålet med lanseringen var blant annet å vise at bandet ikke trenger elektriske gitarer for å lage god musikk, og for å komme kritikere som hevdet at tidens punk-/emo-band ikke kunne lage musikk, men bare meningsløs støy i møte. EP-en inneholder blant annet akustiske versjoner av «Nobody Puts Baby In the Corner» og «Grand Theft Autumn/Where Is Your Boy».

2005-2006: Kommersiell suksess med From Under The Cork Tree

I 2005 ble bandets eksistens truet da bassist, låtskriver og frontfigur, Pete Wentz, tok en overdose av stoffet Atvian i det som var et selvmordsforsøk. Sangen «I've Got A Dark Alley And A Bad Idea That Says You Should Shut Your Mouth (Summer Song)», fra albumet From Under the Cork Tree, omhandler nettopp dette. Fordi denne sangen er så personlig, har bandet uttalt at de aldri kommer til å spille den igjen på konserter.
I 2005 ga de ut From Under The Cork Tree. Albumet solgte over 70 000 eksemplarer i løpet av den første uka, debuterte på niendeplass på Billboardlista, og solgte straks til dobbel platina. Den første singelen av plata, «Sugar We're Goin' Down», gikk til nummer 1 på MTV TRL, og nummer 8 på Billboard Hot 100. Videoen, som handler om en gutt med reinsdyrhorn, vant også MTV2 Award på MTV Video Music Awards i 2005. Fall Out Boy ble også nominert til "Best New Artist" på Grammy 2006.
I perioden rundt From Under The Cork Tree fikk bandet muligheten til å vise seg frem for hele USA da de i flere episoder av den amerikanske ungdomsserien One Tree Hill fikk spilt musikken sin, og i to episoder fremfører bandet også noen sanger live. Frontfigur Pete Wentz var også medvirkende i en hel episode i seriens tredje sesong, da han og en av seriens rollefigurer, Peyton Sawyer spilt av Hilarie Burton, var iferd med å bli kjærester.

2007: Infinity on High

Infinity on High er tittelen på albumet som ble utgitt i Europa 5. februar 2007 og i USA 6. februar 2007. To sanger fra albumet ble raskt hyppig spilt blant annet på radio, MTV og bandets MySpace-side, «This Ain't a Scene, It's an Arms Race» og «Carpal Tunnel of Love».
I forbindelse med lanseringen av albumet, dro Fall Out Boy på en kort Europa-turné. Norge fikk ikke besøk av bandet, men det fikk Stockholm Arena i Stockholm, Sverige 20. mars 2007 og Vega i København, Danmark 21. mars 2007. I tillegg ble det holdt flere konserter i Tyskland og England, samt opptredener i Nederland og Frankrike.
Svensk rödkulla

Svensk rödkulla, eller bare Rödkulla, er en tradisjonell, svensk kurase.

Utbredelse og historie

Svensk rödkulla stammer fra Värmland og Dalarna i Sverige. Svensk rödkulla ble omtalt for første gang på midten av 1800-tallet. I 1912 ble svensk rödkulla erkjent som egen rase og stambok opprettet.  På slutten av 1930-tallet fantes det cirka 30 000 dyr av rasen i Sverige. 
Rasen gikk imidlertid sterkt tilbake ved innføringen av kurasen SRB, og på slutten av 70-tallet fantes det bare 23 renrasede svenske rødkoller. Imidlertid ble det satt i verk et bevaringsarbeid for rasen. I dette inngikk også krysninger med østlandsk rødkolle og vestlandsk raudkolle, samt med dyr fra Finland. Populasjonen av svensk rödkulla er derfor nå oppe i cirka 1 000 dyr.

Kjennetegn

Svensk rödkulla er en kombinert melk- og kjøttrase. Som navnet tilsier er den kollet og rødbrun. Hvite tegn forekommer.
Baron Byron

Baron Byron er en tittel i Englands adel, med sete i Rochdale i palatinatsgrevskapet Lancaster. Den ble opprettet i 1643 for John Byron, en rojalistgeneral og tidligere parlamentsmedlem. Innehaveren tiltales som Lord Byron. Adelstittelen ble opprettet med for hans mannlige arvinger, noe som falt på hans seks brødre Richard, William, Thomas, Robert, Gilbert og Philip, og deres mannlige arvinger. Lord Byron døde barnløs og ble etterfulgt av sin nest eldste bror, Richard, den andre baron.
Den mest kjente tittelinnehaveren var poeten George Gordon Byron, 6. baron Byron, som oftest kjent omtalt som Lord Byron. Fra 1500-tallet og fram til 1818 var familieboligen til Byron-lordene Newstead Abbey i Nottinghamshire. De fleste lordene er gravlagt i familiehvelvet i den nærmeste kirken St. Mary Magdalene i Hucknall.
Wang Shenzhi

Wang Shenzhi (kinesisk: 王審知, pinyin: Wáng Shěnzhī, født 862 i Gushi fylke i Henan i Kina, død 925), posthumt navn Min Taizu, var grunnlegger av kongeriket Min på Kinas sørøstkyst under de fem dynastiers og ti kongerikers tid i kinesisk historie.
Wang Shenzhis ble utnevnt oppsynnsmann for Fujian av tanghoffet i 892. Wang Shenzhi ble militærguvernør og fyrste av Min i 909 etter Tangdynastiets fall.
Min var et fattig område, og Wang Shenzhi forsøkte å rekruttere dyktige administratorer og gjennomføre politiske endringer som ville stimulere utviklingen der. Det ble bygd opp et effektivt byråkrati og skattesystem og innført tjenlige økonomiske retningslinjer. Hans anstrengelser gavnet også senere maritim handel.
Wang Shenzhi døde i 925. Han ble etterfulgt av sin sønn Wang Yanhan, som utropte seg selv til keiser av Min og posthumt sin far til Min Taizu (grunnleggende keiser). Men så fulgte et opprør som i sin tur skulle bane veien for at riket ble oppslukt av Det sørlige Tang i 945.
Fernando Nicolas Oliva

Karriere

Han har spilt for Instituto Córdoba, Shimizu S-Pulse, Talleres, General Paz Juniors og Sportivo Belgrano.
Charlesbreen

Charlesbreen er en liten, bratt isbre beliggende mellom Borga og Høgsætet i Borgmassivet på Maudheimvidda i Dronning Maud Land.
Breen ble oppdaget og fotografert fra fly av den tyske antarktisekspedisjonen 1938–39 under ledelse av Alfred Ritscher. Breen ble kartlagt av norske kartografer basert på undersøkelser og flyfotografering gjennomført under Maudheimekspedisjonen 1949–52. Den er oppkalt etter glasiologen Charles W. Swithinbank (f. 1926) som deltok på denne ekspedisjonen.
Langrenn under Vinter-OL 2014 – Sprint menn

Kvartfinaler

De to beste fra hver kvartfinale gikk videre til semifinale, samt de to løperne med best tid («Lucky Losers»).

Semifinaler

De to beste fra hver semifinale gikk videre til finalen, samt de to løperne med best tid («Lucky Losers»).
Birgitta Elisa Oftestad

Biografi

Birgitta Elisa Oftestad begynte å spille cello i en alder av 5 år, og er elev ved Barratt Due musikkinstitutt hvor hun har hatt Tove Sinding-Larsen (2009–2015) og Ole Eirik Ree (2015-) som hovedlærere. Bilærer Truls Mørk. Hun har vært en del av Barratt Dues talentsatsing siden 2012. Hun har spilt som solist og kammermusiker ved en rekke festivaler, Oslo Kammermusikkfestival, Vestfoldfestspillene, Kaunas festival, Kronberg (Mit Musikk - Miteinander), Bowdoin International Music Festival, Valdres sommerfestival, Horten Kammermusikkfestival og Festspillene i Bergen, der hun deltok i Crescendos mentorprogram for kammermusikk i 2016 med klarinettrioen DaNiBi med Konstantin Heindrich som mentor. Hun har vunnet en mengde førstepriser, både som kammermusiker og solist. Blant disse er Midgardkonkurransen (2012, 2013, 2014, 2015), Young Musicians i Tallinn (2013), Sparre-Olsen konkurransen (2014) og Ungdommens Musikkmesterskap (2012, 2014, 2017) der hun også var superfinalist i 2017.
Ampthill

Navn

Navnet Ampthill er av angelsaksisk opprinnelse. Den første bosetning ble kalt for Aemethyll, noe som bokstavelig betyr på engelsk enten «ant-heap» (maurhaug) eller «ant infested hill» (maurinfisert ås). I opptegnelsene i Domesday Book (siste halvdel av 1000-tallet) er Ampthill referert til Ammetelle, og hvor landholderen i 1086 var Nigel de la Vast. Nedtegnelsen kan leses som: Ammetelle: Nigel de la Vast fra Nigel d'Aubigny. En ytterligere variasjon fra 1381 er Hampthull.
Megasoma rex

Utseende

En meget stor (hannen opptil 135 millimeter inkludert hornet) og tung, svart bille, hannen er en av verdens største biller. Som vanlig blant hornbiller er hannene mye større enn hunnene og har lange horn på hodet og pronotum som hunnene mangler. Billen er svart. Kroppsformen er noe avflatet. Hannen har et langt og krumt horn på hodet, dette er litt oppoverbøyd. På pronotum er det et horn på hver side, denne skiller seg fra andre former av Megasoma actaeon (i vid forstand) med at dette hornet er forholdsvis langt og rett. Beina er nokså lange, føttene med skarpe klør.

Levevis

Hannene bruker hornene på hodet og pronotum til å kjempe om hunnene. De prøver å gripe motstanderen mellom hornet på hodet og det på pronotum, og vippe ham over på ryggen. Billene er svært sterke for sin størrelse.
Larvene lever i jorden og bruker 1-2 år på utviklingen. Larvene av denne arten er kanskje verdens tyngste insekter - i kultur skal vekter på opptil 200 gram være målt.
De voksne billene spiser gjerne råtnende frukt.

Utbredelse

Arten er beskrevet fra Peru, Ecuador og Colombia.
Honorius I

Honorius I (født i Campania, død 12. oktober 638) var pave fra 27. oktober 625 til sin død. Han ble posthumt fordømt for angivelig vranglære, skjønt noen mente at det klanderverdige snarere var en ettergivenhet.

Bakgrunn

Ifølge Liber Pontificalis kom Honorius fra Campania sør for Roma og var sønn av konsul Petronius.

Pave

Han ble valgt til pave to dager etter at forgjengeren pave Bonifatius V døde.
Honorius I ble valgt til pave den 12. oktober 625 og konsekrert den 27. oktober. Han arbeidet for å fullføre pave Gregor den stores verk på mange områder. Han var meget opptatt av kristendommens fortsatte spredning på De britiske øyer. Han gjenopptok misjonen av sakserne, som pave Gregor hadde påbegynt men som var gått i stå. Han virket også for å gjenføre de arianske langobarderne til kirken. 
Han var dessuten tilsynelatende klar over den nye trosbevegelse islam som såvidt var begynt å utbre seg.
Han uttalte seg til fordel for keiser Heraklius’ forsøk på å gjenforene monofysittene med kirken. Her var en av tilnærmingene for å oppnå dette målet den såkalte monoteletiske skoleretning, som gikk ut på at det i Kristus finnes bare én vilje og én virkemåte. 
Denne setning ble senere forkastet på det sjette økumeniske konsil, i Konstantinopel i 680. Det var da at man erklærte den avdøde Honorius for vranglære. Her kan det vel historisk heller sies at Honorius ikke hadde gått god for monoteletismen. Snarere hadde han opptrådt som realpolitiker. Han hadde støttet patriark Sergios I av Konstantinopel i at det i Kristus bare var virket én viljens kraft (θέλημα,voluntas), men hvorvidt denne ytret seg i to viljesmåter (ἐνέργειαι, operationes), oppfattet han som unødvendig spissfindig og ikke noe som burde være materiale for kirkelig læredefinisjon. 
Da monoteletismestriden flammet opp igjen etter hans død, var det teologer som ikke var tilfreds med pave Honorius' ytringer. Problemet i to-vilje-spørsmålet er i praksis problematisk bare dersom man med «to viljer» underforstår deet som «to motstridende viljer». Intet tyder på at Honorius hadde i tankene at Kristus hadde dette.
Honorius bygde mange vakre kirker og  etablerte festen for Korsets opphøyelse. Han klarte å bringe den irske kirkes påsketermin i harmoni med den katolske. 
Det finnes en mosaikk som forestiller Honorius i den romerske kirke Sant Agnese fueri le mura.
NM i hopp uten tilløp 1947

NM i hopp uten tilløp 1947 var en del av NM i friidrett 1947.
Mesterskapet ble arrangert i Stavanger 16. mars. Arrangør var IL Skjalg.
Kvinner deltok i mesterskapet for første gang.
Breguet 14

Konstruksjon og utvikling

Flyet ble konstruert av Louis Breguet, som fløy den første prototype (egentlig Breguet AV Type XIV) på sin første flyvning 21. november 1916. Konstruksjonen av Breguet var en konvensjonell pusher-type Breguet BUM. Senere samme måned utstedte den franske Hæren's Section Tekniquede l' Aéronautique (S. T. Aé.)  krav til fire forskjellige nye flytyper. Breguet leverte sin nye design til to av disse kategoriene, jagerfly og bombefly
Etter evaluering i februar ble Breguet 14 akseptert for begge disse rollene, og i mars ble bestillinger plassert for 150 jagerfly og 100 bombefly, kalt "Breguet 14, henhodsvis A. 2 og 14 B. 2 (i 1918 skrevet Breguet XIV A2/B2). A. 2 var utstyrt med kameraer, noen med radio, mens den nedre delen av 14 B. 2 ble endret litt for å kunne tilpasses med stativer for bomber (bygget av Michelin). Begge varianter hadde automatiske aerodynamiske flaps. En rekke B2 modellene ble utstyrt med USA-bygde Liberty-motor og ble benevnt Breguet 14 B2 L".
Andre mindre varianter bygget i mindre antall under krigen og omfattet 14 B. 1, langdistanse en-seter bombefly, 14 GR.2 langdistanse rekognosering, 14 H sjøfly, 14 S luftambulanse og 14 Cet 2 skolefly. En forbedret variant hadde større vinger. Det ble også bygget to-seters jagerfly som ble bygget i små serier.

Operativ historie

Flyvåpen som kjøpte typen var Brasil (30), Kina (70), Tsjekkoslovakia (10), Danmark, Finland (38), Hellas, Japan, Thailand, Uruguay (9) og Spania. Det polske luftforsvaret brukte 158 Breguet, om lag 70 av dem blir brukt i kamp under den polsk-sovjetiske krigen. I Japan ble Breguet 14 lisens-bygget av Nakajima.
Kofferten

Handling

På vei til flyplassen for å fare hjem hopper Cliff Richard inn i gal bil, som akkurat hadde vært med på et bankran. Han får med seg en koffert med en million finske mark, og så er pengejakten  i full gang over hele Skandinavia, med politi, bankrøvere og Dizzie Tunes i hælene. Det er en lensmann på Vestlandet som sammen med Elisabeth Granneman stanser den ville jakten, og pengene kommer tilbake til Finland. Cliff Richard fremførte blant annet sangen «Sing a Song of Freedom».
Hellesundfjorden

Hellesundfjorden er en fjord i Søgne kommune i Vest-Agder, mellom Herøya i øst og Ny-Hellesund i vest. Fjorden har innløp mellom Hellersøyane og Helgøya som deler av Ny-Hellesund ligger på. Herfra strekker fjorden seg to kilometer nordover, forbi Herøya og Langnesbygda til Kussevika innerst i fjorden. Sør for Herøya strekker Herøyfjorden seg østover mot Flekkerøy. Nord for Ny-Hellesund ligger sundet Springedansen, som går vestover til Høllefjorden sør for Høllen og Tangvall.
Fylkesvei 1254

Fylkesvei 1254 går mellom Åsengen og Havnås i Trøgstad kommune. Veien er 5,1 km lang og heter Krokstadveien.
Frem til 2019 hadde veien betegnelsen Fylkesvei 696.
Elaine S. Edwards

Bakgrunn

Elaine Schwartzenburg ble født i Marksville, administrasjonssenter i Avoyelles Parish som datter til Errol Schwartzenburg (1909-1999) og Myrl Dupuy Schwartzenburg (1907-2001). Hun giftet seg med Edwin Edwards i 1949.
Elaine hadde også en bror, Frank, og en annen bror, Ralph.
Førstedame: Hun var «First Lady» i Louisiana i sammenlagt tolv år (ikke sammenhengende), fra 1972 til, og så fra 1984 til 1988, og hun ble da den førstedame i staten som hadde hatt dette uformelle verv lengst.

Politiker

Den 1. august 1972 utnevnte Edwin Edwards Elaine Edwards til senatet etter at Allen Ellender døde. Edwins grunn til å utnevne sin kone var blant annet at hun aksepterte å trekke seg etter at en ny senator ble valgt samt at hun var enig i hans politiske syn. Likevel støttet hun Gerald Ford i presidentvalget i 1976 fremfor Jimmy Carter, mens hennes man først støttet California guvernør Jerry Brown, og senere støttet Carter etter at Brown ikke fikk nominasjonen.
En observatør sa at Elaine Edwards «ønsket det motsatte av hva Edwin ønsket, hun hatet politikkens fiskebolle.»
Edwin og Elaine Edwards ble skilt i 1989 etter 40 års ekteskap. Hun var mor til fire barn, blent dem Stephen Edwards, som ble dømt sammen med sin far i 2000, som stammet fra en elvebåtcasinokonsesjonsordning. De andre tre barna er Anna, Victoria og David.
I senere livsfase var Elaine Edwards forretningskvinne innen motebransjen, og deltok med heller lav profil som skuespiller i en såpeopera basert i New York City.
Reel Music

Sporliste

Alle spor er skrevet av John Lennon og Paul McCartney (se Lennon/McCartney).
Lorenz av Østerrike-Este

Utmerkelser

Prins Lorenz ble i 2003 hedret med storkors av Den Kongelige Norske Fortjenstorden.
Målforsvaring

Målforsvaring, mest brukt kjent under uttrykket goaltending, er, i basketball, et uttrykk som brukes om ulovligheten når en spiller er nær ballen når den er på vei nedover i luften og er over kurven, som henger 305 cm fra bakken, mens den har en mulighet for å gå oppi kurven uten at den treffer ringen. Både i college-basketball og i NBA blir det også blåst for målforsvaring dersom ballen har truffet tavlen bak kurven mens den er over kurven når en spiller tar den. Det spiller ingen rolle om ballen går nedover eller oppover i luften så lenge den har truffet tavlen og er over kurvens høyde. Ofte avgjør målforsvaringregelen om en blokkering blir lovlig utført, eller om det er en feil. Både i college-basketball og i high school-basketball blir det også blåst for målforsvaring dersom en spiller er nær ballen fra straffeskytteren har kastet den og ballen går under 305 cm.
Dersom målforsvaring inntreffer under en kamp får laget som skjøt ballen antall poeng som de ville fått dersom ballen gikk i kurven. Hvis målforsvaring inntreffer på en straffe i college-basketball eller i high school-basketball får laget som skjøt straffen ett poeng og motstanderen som begikk målforsvaringen får en teknisk feil.
Målforsvaring blir ofte forvekslet med målforstyrrelse. Begge involverer forstyrring av skudd fra banen, og angrepslaget får i begge tilfellene mulighet til å få poeng selv om ballen ikke nødveningvis hadde gått i kurven.
Daisuke Sakata

Japans herrelandslag

Daisuke Sakata har spilt én landskamp for Japans herrelandslag.
Kragejerpe

Beskrivelse

Kragejerpa er 50-60 cm lang og veier mellom 450 og 750 g. Det finnes to varianter (morfer) av arten, brun og grå.
William Richard Bradford

Forbrytelser

I juli 1984 mens Bradford var satt fri i påvente av en rettssak for voldtekt, møtte Bradford barpiken Shari Miller fra et establishment i Los Angeles. Bradford fortalte henne at han var en profesjonell fotograf og tilbød å hjelpe henne å bygge en portfolio med modellbilder. Han tok henne med til en avsidesliggende leir i ørkenområdene nord for Los Angeles (det samme stedet hvor han hadde begått voldtekt), fotograferte henne og deretter kvalte henne. Etter å ha drept henne skar han av henne tattooveringene og fjernet blusen før han fraktet liket til en parkeringsplass i Hollywood. Da hun var uten identifikasjoner ble Miller merket som «Jane Doe #60» av politiet.
Kort tid etter overbeviste Bradford sin 15 år gamle nabo Tracey Campbell at hun kunne bli modell, tok henne med ut til det samme ørkenområdet, fotograferte og kvalte henne. Han etterlot henne der etter å ha dekket ansiktet hennes med blusen til forgående offer.

Arrest

Bradford ble mistenkt av politiet da han var den siste som beviselig hadde sett Tracey Campbell i live. Dette, koblet sammen med hans påfølgende rettssak for voldtekt, fikk politiet til å få tillatelse til å undersøke hans leilighet hvor de fant bilder av Miller og Campbell, sammen med en rekke bilder av 54 andre uidentifiserte kvinner. Miller ble identifisert som «Jane Doe #60» og et av bildene ledet til leiren i ørkenområdet hvor liket av Campbell ble funnet. Kort tid etter sa Bradford seg nolo contendere (juridisk begrep hvor man ikke innrømmer skyld eller uskyld) i voldtektssaken og ble dømt til åtte år i fengsel.

Rettssak og dom

Bradford ble ført til ny rettssak i 1988 hvor han sa opp sin advokat og krevde å representere seg selv. I løpet av den fasen hvor han fungerte som sin egen advokat kom han ikke med noe bevis eller argumenter for sin uskyld. Saksbehandlingen identifiserte Bradford som en seriemorder, men ga ingen informasjon om de andre mordene bortsett fra Miller og Campbell. I sin avslutningsprosedyre antydet Bradford at han hadde myrdet en rekke andre kvinner.
Juryen fant Bradford skyldig i begge mord og dømte han til dødsstraff.

Hendelser etter dommen

Bradford hadde ingen juridisk representasjon de siste ti årene. Fem dager før han skulle henrettes endre hans mening og erklærte sin uskyld, noe som satte prosessen for henrettelse på vent.
I 2006 fikk politiet i Los Angeles ny interesse for saken og frigjorde portrettfotografier av de bildene som var funnet i Bradfords leilighet.
De fleste kvinnene ble aldri identifisert, bortsett fra et par. En av dem var søsteren av skuespilleren Eva LaRue, kjent fra TV-serien CSI: Miami. Hun var nummer tre i serien av frigitte fotografier. Episoden «Darkroom» i TV-serien CSI: Miami var basert på denne saken. Bradford har tilbrakt tid i flere delstater hvor mordene potensielt kan ha blitt begått og hvor han var blitt anklaget for lovbrudd: Michigan, Florida, Texas, Oregon, Illinois, Kansas og Louisiana.
Bradford døde som i fengselet den 10. mars 2008 av kreft.
South of Scotland Football League

South of Scotland Football League (South of Scotland League) er en halvprofesjonell fotballiga i Skottland. Den er en av tre ligaer på nivå 5, det høyeste nivået under den skotske fotballigaen (SFL) og skotsk Premier League. (De to andre er Highland League og East of Scotland League.) South of Scotland League regnes som den svakeste av disse tre ligaene. Dagens utgave ble stiftet i 1946, men en tidligere liga med samme navn eksisterte i sesongen 1892/93.
South of Scotland League består av klubber fra det sørvestlige Skottland. Ligaen er organisert i én divisjon med 14 lag. Tre av lagene i ligaen er reservelag. Annan Athletic (nå valgt inn i SFL) og Dalbeattie Star har i senere år valgt å bytte til den sportslig sterkere East of Scotland League, men deltar samtidig med et reservelag i South of Scotland League. SFL-klubben Stranraer FC deltar også med et reservelag i South of Scotland League.
Det finnes ikke noe automatisk opp- og nedrykkssystem mellom South of Scotland League og den skotske ligaen (Scottish Football League).
Skalden Skurres historier

Skalden Skurres historier (engelsk: The Tales of Beedle the Bard) er en eventyrbok av den britiske forfatteren J.K. Rowling. Den er ment til å være den samme boken som ble nevnt i Harry Potter og dødstalismanene, den siste boken i Harry Potter-serien. Boken hadde stor betydning i Harry Potter og dødstalismanene i forbindelse med Dødstalismanene. Boken inneholder fem eventyr, samt Albus Humlesnurrs kommentarer til disse.
Boken ble originalt bare produsert i syv eksemplarer, hvert av disse håndskrevet og illustrert av J.K. Rowling. Én av dem ble solgt for 50 000 £ på auksjon i 2007: hvoretter den ble kjøpt av Amazon.com for 1,95 millioner £. Pengene fra auksjonen ble donert til The Children's Voice veldedighetskampanje. Boken ble siden trykt i en vanlig utgave og en samlerutgave (som kostet 100 US dollar i USA) og ble utgitt den 4. desember 2008. Inntektene fra disse bøkene går til Children's High Level Group.